रेडमंड (वॉशिंग्टन)

रेडमंड हे अमेरिकेच्या वॉशिंग्टन राज्यातील किंग काउंटीमधील एक शहर आहे. हे सिअ‍ॅटलच्या १५ मैल (२४ किमी) पूर्वेस आहे. २०२० च्या जनगणनेनुसार येथील लोकसंख्या ७३,२५६ इतकी होती. येथे मायक्रोसॉफ्ट आणि निन्टेंडो या मोठ्या कंपन्यांची मुख्यालये तसेच अनेक तंत्रज्ञान कंपन्यांची कार्यालये आहेत. येथील अनेक लोक कामासाठी सिअ‍ॅटलला स्टेट रूट ५२० वरून लेक वॉशिंग्टन ओलांडून रोज ये-जा करतात. लोकसंख्या २०२० च्या जनगणनेनुसार रेडमंडमध्ये १८,६१७ कुटुंबांतील ७३,२५६ लोक होती. येथे एकूण २९,६९३ रहिवाशी इमारती होत्या. येथील लोकसंख्येची घनता १,७०७ प्रति किमी२ होती. शहरात ४४.९०% गोरे, २.२१% आफ्रिकन अमेरिकन, ०.३८% मूळ अमेरिकन, ४१.०४% आशियाई (भारतीयांसह), ०.१३% पॅसिफिक आयलँडर, इतर वंशांचे ३.१३% आणि दोन किंवा अधिक वंशांचे ८.२१% लोक होते. रेडमंडचे २२.४% रहिवासी १८ वर्षांपेक्षा कमी वयाचे होते, ६.९% ५ वर्षांपेक्षा कमी वयाचे होते आणि ११.०% ६५ आणि त्याहून अधिक वयाचे होते. एकूण लोकसंख्येतील ४७.८% महिला होत्या. संदर्भ